Document ID: 31989D0355

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Μαΐου 1989
που τροποποιεί την απόφαση 84/248/ΕΟΚ με την οποία εξουσιοδοτείται η Ομοσπονδιακή Δημοκρατία της Γερμανίας να θεσπίσει, κατά την εισαγωγή στο έδαφός της φυτών και φυτικών προϊόντων, φυτοϋγειονομικά μέτρα που έχουν θεσπισθεί για την εγχώρια παραγωγή ορισμένων οπωροφόρων που προορίζονται για φύτευση
(Το κείμενο στη γερμανική γλώσσα είναι το μόνο αυθεντικό)
(89/355/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 88/572/ΕΟΚ (2), και ιδίως το άρθρο 18 παράγραφος 2,
Εκτιμώντας:
ότι το άρθρο 11 παράγραφος 1 της οδηγίας 77/93/ΕΟΚ προβλέπει ότι τα φυτά, τα φυτικά προϊόντα ή άλλα αντικείμενα, κατά την εισαγωγή τους στο έδαφος ενός κράτους μέλους, προερχόμενα από άλλο κράτος μέλος, δεν αποτελούν αντικείμενο απαγορεύσεων και περιορισμών σχετικά με τα προστατευτικά φυτοϋγειονομικά μέτρα, εκτός αν η εν λόγω οδηγία περιλαμβάνει αντίθετες διατάξεις·
ότι το άρθρο 18 παράγραφος 2 της οδηγίας 77/93/ΕΟΚ προβλέπει ότι τα κράτη μέλη μπορούν να εξουσιοδοτηθούν να θεσπίσουν, κατά την εισαγωγή στο έδαφός τους φυτών ή φυτικών προϊόντων, ειδικές φυτοΰγειονομικές διατάξεις εφόσον τα μέτρα αυτά θεσπίζονται επίσης για την εγχώρια παραγωγή·
ότι η Ομοσπονδιακή Δημοκρατία της Γερμανίας με τον «Verordnung zur Bekaempfung von Viruskrankheiten im Obstbau» της 26ης Ιουλίου 1978 (3), όπως τροποποιήθηκε τελευταία από τον «Verordnung» της 22ας Νοεμβρίου 1979 (4), θέσπισε ειδικά φυτοϋγειονομικά μέτρα για την εμπορία ορισμένων οπωροφόρων που προορίζονται για φύτευση·
ότι με την απόφαση 84/248/ΕΟΚ (5) η Επιτροπή έχει εξουσιοδοτήσει την Ομοσπονδιακή Δημοκρατία της Γερμανίας να εφαρμόσει μέτρα και στα προϊόντα που εισάγονται στο έδαφός της από άλλα κράτη μέλη·
ότι η εξουδιοδότηση αυτή είχε παρασχεθεί προσωρινά για περίοδο που έληγε στις 31 Δεκεμβρίου 1986, αλλά με δυνατότητα να παραταθεί εν αναμονή του καθορισμού κοινοτικού συστήματος πιστοποίησης για τα υλικά πολλαπλασιασμού των οπωροφόρων· ότι το κοινοτικό σύστημα πιστοποίησης δεν έχει ακόμα καθορισθεί· ότι δεν έχουν μεταβληθεί οι άλλες συνθήκες που δικαιολογούσαν την εξουσιοδότηση αυτή·
ότι πρέπει, επομένως, να παραταθεί περαιτέρω η εξουσιοδότηση αυτή·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 της απόφασης 84/248/ΕΟΚ, η ημερομηνία «31 Δεκεμβρίου 1988» αντικαθίσταται από την ημερομηνία «31 Δεκεμβρίου 1989».
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 23 Μαΐου 1989.

Labels: 6